S-430/2009

Mál þetta, sem þingfest var 22. október sl. og dómtekið í dag, var höfðað með ákæru lögreglustjórans á Selfossi 1. júlí 2009, á hendur Ó og E-kk-þgf A-kk-þgf Ó-kk-þgf, kt. 000000-0000, Blöndubakka 20, Reykjavík:

I.[ ]

II. gegn ákærða Ó fyrir fíkniefnabrot

með því að hafa á sama tíma og frá greinir í ákærulið I haft í vörslu sinni 0,72 gr af marihuana og 0,89 gr af tóbaksblönduðu kannabisefni, sem ákærði afhenti meðákærða E-kk-þgf, sem var farþegi í bifreið ákærða, skömmu áður en lögregla stöðvaði akstur ákærða og síðar fundust innanklæða á meðákærða E-kk-þgf við leit lögreglu, sbr. ákærulið III.

III. gegn ákærða E-kk-þgf fyrir fíkniefnabrot

með því að hafa haft í vörslu sinni og móttekið fíkniefni þau er frá greinir í ákærulið II., af meðákærða Ó og falið þau á sér innanklæða.

Eru brot ákærðu beggja samkvæmt ákæruliðum II. og III. talin varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, 75/1982, 13/1985, 68/ 2001 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

IV. gegn ákærða E-kk-þgf fyrir vopnalagabrot

Með því að hafa haft í vörslu sinni í bifreið ákærða Ó-kk-ef, sbr. ákærulið I., heimagerða trékylfu/höggvopn 240 gr að þyngd, 45 cm að lengd, sem lögregla fann við leit í bifreiðinni.

Er brot ákærða talið varða við c. lið 1. mgr. 30. gr. vopnalaga nr. 16/1998, sbr. 1. mgr. 36. gr. sömu laga.

Þess er krafist að ákærðu verði dæmdir til refsingar, til greiðslu alls sakarkostnaðar, til að sæta upptöku á framangreindum fíkniefnum (efnaskrá nr. 15570), samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, að ákærða Ó verði gert að sæta sviptingu ökuréttar samkvæmt 101. og 102. gr. umferðarlaga nr. 50/1987, sbr. lög nr. 44/1993, lög nr. 57/1997, lög nr. 23/1998, lög nr. 132/2003, lög nr. 84/2004 og lög nr. 66/2006 og að ákærða E-kk-þgf verði gert að sæta upptöku á hinu ólögmæta höggvopni skv. ákærulið IV., sbr. 1. mgr. 37. gr. vopnalaga nr. 16/1998.

Við þingfestingu máls nr. S-356 hinn 21. september sl. var ákveðið að skilja þátt ákærða E-kk-ef frá aðalmálinu og er hans þáttur hér til meðferðar.

Ákærði hefur skilyrðislaust játað sök í málinu og var farið með mál þetta skv. 164. gr. laga nr. 88/2008 um meðferð sakamála. Með vísan til játningar ákærða og gagna málsins að öðru leyti telst sannað að ákærði sé sekur um þá háttsemi sem greinir í ákæruliðum III og IV. Teljast brot hans réttilega færð til refsiákvæða.

Samkvæmt sakarvottorði sem liggur frammi í málinu hefur ákærði átta sinnum frá árinu 2005 hlotið refsingu vegna brota á almennum hegningarlögum, umferðarlögum, vopnalögum, löggjöf um ávana- og fíkniefni auk brota á lyfsölu- og tollalögum. Síðast var ákærða gert, með dómi uppkveðnum 20. febrúar 2009, að sæta fangelsi í 14 mánuði, þar af 12 mánuði skilorðsbundið í 3 ár, fyrir ýmis umferðarlagabrot, hilmingu, fíkniefnabrot o.fl. Þá var hann og sviptur ökurétti í 1 ár. Ákærði hefur í máli þessu verið fundinn sekur um vörslu á litlu magni fíkniefna og trékylfu. Þykir eins og hér háttar ekki ástæða til að hagga við skilorði framangreinds dóms.

Þykir refsing ákærða hæfilega ákveðin 100.000 krónur í sekt til ríkissjóðs. Ber ákærða að greiða sektina innan fjögurra vikna frá uppkvaðningu dóms þessa en sæta ella fangelsi í 8 daga.

Upptæk eru gerð 0,72 g af maríhúana, 0,89 g af tóbaksblönduðu kannabisefni og heimagert höggvopn.

Ákærði greiði þóknun skipaðs verjanda síns, H-kk-ef I-kk-ef hæstaréttarlögmanns, 73.330 krónur og ferðakostnað, 13.058 krónur, hvort tveggja að meðtöldum virðisaukaskatti.

Á-kk-nf M-kk-nf héraðsdómari kveður upp dóm þennan.

D ó m s o r ð :

Ákærði, E-kk-nf A-kk-nf Ó-kk-nf, greiði 100.000 króna sekt í ríkissjóð innan fjögurra vikna frá uppkvaðningu dóms þessa en sæta ella fangelsi í 8 daga.

Upptæk eru gerð 0,72 g af maríhúana, 0,89 g af tóbaksblönduðu kannabisefni og heimagert höggvopn.

Ákærði greiði þóknun skipaðs verjanda síns, H-kk-ef I-kk-ef hæstaréttarlögmanns, 73.330 krónur, og 13.058 krónur í ferðakostnað.

Á-kk-nf M-kk-nf.